Ντήτριχ του Χάλντενσλεμπεν

Ο Ντήτριχ (Θεοδέριχ, Θεοδώρικ), γερμ.: Dietrich von Haldensleben, Graf im Schwabengau, Graf im Nordthüringgau, Markgraf der Nordmark und Graf im Derlingau (απεβ. στις 25 Αυγούστου 985) από τον Οίκο του Χάλντενσλεμπεν, ήταν κόμης στο Σβάμπενγκαου, αργότερα και στο Νόρντθουρινγκαου και στο Ντέρλινγκαου, ο οποίος ήταν ο πρώτος μάργραβος του Νόρντμαρκ από το 965 μέχρι τη Μεγάλη Σλαβική Εξέγερση του 983. Έφερε επίσης τον τίτλο του δούκα (dux) σε σύγχρονες πηγές. Ήταν πρόγονος του Ιωάννη Ε΄ της Πορτογαλίας.

 Βιογραφία 
Ο Ντήτριχ ήταν ο πρόγονος ενός κλάδου κομήτων, που πήρε το όνομά του από την κατοικία τού Χάλντενσλεμπεν στην Εστφαλία. Πιθανώς ήταν γιος του κόμη Βίχμαν των Μπίλουνγκ του Πρεσβύτερου και της Φρεδερούνας, αδελφής της βασίλισσας Ματθίλδης του Ρίνγκελχαϊμ, και κατείχε μεγάλες ιδιοκτησίες κατά μήκος των ποταμών Έλβα και Ζάαλε.

Υπασπιστής της βασιλικής δυναστείας των Οθωνιδών, ο Ντήτριχ το 953 υποστήριξε τον βασιλιά Όθωνα Α΄ της Γερμανίας εναντίον του επαναστατημένου γιου του, δούκα Λιουδόλφου της Σουηβίας. Πολέμησε επίσης -χωρίς επιτυχία- εναντίον των Πολαβών Σλάβων που εγκαταστάθηκαν στον ποταμό Έλβα, στο ανατολικό χείλος τής πατρίδας του στην Εστφαλίας. Σε αντάλλαγμα, ο Όθων Α΄ βασιλιάς της Γερμανίας από το 962, τον διόρισε μάργραβο στη βόρεια μαρκιωνία (Νόρντμαρκ) πέρα από τον Έλβα, το μεγαλύτερο μέρος της πρώην μαρκιωνίας του Γκέρο (marka Geronis) μετά τη διάλυσή της με το τέλος του μαργράβου Γκέρο το 965.

Ο Ντήτριχ ήταν ένας σκληρός άρχοντας. Μαζί με τον Αδαλβέρτο αρχιεπίσκοπο του Μαγδεμβούργου επέβαλε τον εκχριστιανισμό του τοπικού σλαβικού πληθυσμού, και έπαιξε καθοριστικό ρόλο στην εκτέλεση του αντιπάλου του, Γκέρο κόμη του Άλσλεμπεν. Λόγω της υπερηφάνειάς του, όπως αναφέρει ο χρονικογράφος Τήτμαρ του Μέρσεμπουργκ (φέρεται κάποτε να αρνήθηκε τον γάμο μίας συγγενούς του με έναν Σλάβο «σκύλο»), το 983 οι σλαβικές φυλές Λουτίκοι και Χεβέλιοι λεηλάτησαν τα εδάφη των ανατολικών επισκοπών του Χάβελμπεργκ και του Βρανδεμβούργου, και επέστρεψαν στον παγανισμό. Σύμφωνα με τους μεσαιωνικούς χρονικογράφους Άνταμ της Βρέμης και Σάξονα τον Χρονικογράφο, ο Ντήτριχ στερήθηκε την προέλασή του την ίδια χρονιά, αν και αργότερα εμφανίστηκε ξανά ως Σάξονας στρατηγός και υποστήριξε τον ανήλικο βασιλιά Όθωνα Γ΄ της Γερμανίας ενάντια στις διεκδικήσεις του θρόνου, που έθεσε ο Ερρίκος Β΄ ο Εριστικός δούκας της Βαυαρίας.

Σύμφωνα με τα Χρονικά του Κβέντλινμπουργκ, ο Ντήτριχ απεβίωσε στις 25 Αυγούστου 985.

 Οικογένεια 
Η Ντήτριχ νυμφεύτηκε μία γυναίκα με άγνωστο όνομα, και απέκτησαν τα ακόλουθα παιδιά:
 Βερνάρδος Α΄ (1009-1018), πατέρας του:
 Βερνάρδου Β΄, μαργράβου του Νόρντμαρκ.
 Όντα, παντρεύτηκε τον Mιέσκο Α΄ δούκα της Πολωνίας.
 Ματίλντα, παντρεύτηκε τον αρχηγό των Χεβελίων, Πρίμπισλαβ (σκοτώθηκε σε μάχη στις 28 Δεκεμβρίου 994), γιο του Τουγίμιρ, πρίγκιπα των Χεβελίων, ο οποίος με τη σειρά του ήταν γιος του Μπατσλάμπιτς (Βάτσλαβ), πρίγκιπα των Στοντορίνι.
 Τήτβεργκα, παντρεύτηκε τον Ντέντο Α΄ κόμη του Βέττιν.

Τον Ντήτριχ διαδέχθηκε ως μάργραβος του Νόρντμαρκ ο Λοθάριος Α΄ το 983. Ο γιος του, Βερνάρδος Α΄, έγινε μάργραβος το 1009.

 Αναφορές 
 Ρόιτερ, Τίμοθι . Η Γερμανία στις αρχές του Μεσαίωνα 800 – 1056 . Νέα Υόρκη: Longman, 1991.
 Τόμπσον, Τζέιμς Γουέστφολ . Φεουδαρχική Γερμανία, Τόμος II . Νέα Υόρκη: Εκδοτικός Οίκος Frederick Ungar, 1928.
 Bernhardt, John W. Περιοδεύουσα Βασιλεία και Βασιλικά Μοναστήρια στη Γερμανία του Πρώιμου Μεσαίωνα, περ. 936 – 1075 . Κέιμπριτζ: Εκδόσεις Πανεπιστημίου Κέιμπριτζ, 1993.

Παραπομπές

Κατηγορία:Πρόσωπα της Αγίας Ρωμαϊκής Αυτοκρατορίας
Κατηγορία:Οίκος του Χάλντενσλεμπεν